Frábært Íslands - og norðurlandamet hjá Antoni Anton Sveinn McKee synti nú rétt í þessu sína síðustu einstaklingsgrein á EM 25 í Glasgow . Anton synti í úrslitum 100m bringsunds þar sem hann stórbætti Íslandsmetið sitt frá því í gær og jafnframt norðurlandamet Alexanders Dale Oen frá árinu 2011 . Tími Antons í úrslitasundinu var 56,79 en hann synti í gær á 57,21 í undanrásum og 57,35 í milliriðlum . Norðurlandametið hans Alexanders var 57,05 . Anton var að vonum mjög glaður með árangurinn en sagði jafnframt það vera tilfinningaþrungið að slá metið hans Alexanders , sem var átrúnaðargoðið hans og mikill vinur Jakobs Jóhanns Sveinssonar . Þessi árangur Antons gefur góðar vonir fyrir næsta ár og augljóst að hann er í mikilli sókn en tíminn hans í kvöld er sá 22. besti í heiminum frá upphafi og sá 7. besti á árinu og jafnframt 7. besti í Evrópu á árinu .